Твердохлебов Владимир Сергеевич — Қазақстан Энциклопедиясы
"Твердохлебов Владимир Сергеевич — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Твердохлебов Владимир Сергеевич — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Твердохлебов Владимир Сергеевич — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 210
TEXT: Қазақстан Энциклопедиясы Твердохлебов Владимир Сергеевич – монументші-суретші, Қазақстан Республикасының еңбек сіңірген қайраткері. Ленинград қаласындағы В. Мухина атындағы жоғары көркем-өнеркәсіп училещесін бітірген. Сол жылдан Алматы Алматыда тұрып, монументті-сән өнері саласында шығармашылық еңбекпен айналысты. Қазақ КСР-і Орталық музейінің және М. Әуезовтің әдеби-мемориалдық мұражай үйінің жаңа экспозициясы жобасын жасауға қатысты. Қарқаралы қаласындағы мәдениет үйі маңдайшасындағы мозаика композиция мен Ғалымдар үйі жанындағы “Шығыс күнтізбесі” деп аталатын әсем хауыздың, Ыстықкөлдегі Қазақстанның “Автомобилист” демалыс үйі үшін жасалған қондырғылы мозаикалар топтамасының және Алматы облысының Молодежный поселкесіндегі Мәдениет сарайы көрермендер залының гобелен-шымылдығының авторы. Ол Қазақстандағы ірі құрылыс ғимараттарына витраж, мозаика мен гобелендер жасап әзірлеуге, әсіресе, сәулет пен монументті өнерді өзара көркем шендестіру негіздерінің қалыптасуы мен өркендеуіне елеулі үлес қосты. Бұрынғы Алматы мақта-мата комбинатының мәдениет сарайы және бұрынғы Қазақ КСР-і Ғылым Академиясының Ғалымдар үйі ғимараттарын тұтас көркемдеп безендіру ісінің бас суретшісі болған. Твердохлебов табиғат көрінісі тақырыбындағы қондырғылы кескіндеме, плакат пен акварель саласында да жемісті еңбек етті. Суретшінің туындылары кезінде республикалық, бүкілодақтық және халықаралық көрмелерге қойылып, көрермендер назарына ұсынылды. Твердохлебовтың бірқатар еңбектері Қазақстан, Ресей, АҚШ, Канада, Англия, Италия, Бельгия мен Голландияның жеке қорларында сақтаулы. 1970 – 1975 жылдары плакаттар топтамасы үшін Бүкілодақтық байқаудың 1-, 2- және 3-дәрежелі дипломдарымен марапатталды. «Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, VIII том } }}}
